"Ați greșit, domnule doctor. Nu trebuia să-l ajutați. Este un bețivan ordinar. O să fiți dezamăgiți cu toții. Da, a fost bătut, e rău ce s-a întâmplat, dar nu trebuia ajutat.Mi-a plăcut foarte mult articolul din Adevărul. E despre nepăsare, respingere, abandon. Poate că domnul D. avea probleme și consuma alcool, dar n-a stat nimeni să-l ajute în chestiunea asta. L-au dat afară. Nu luptăm, ci ne îndepărtăm.Eu, din punct de vedere medical, nu am văzut un om în sevraj, ci unul calm. Medicul curant mi-a confirmat că nu are afectare hepatică. Dar să zicem că era consumator de alcool. Se poate îndrepta, nu trebuie să ne sperie asta.În material mai apar detalii despre posibile probleme psihice. Iarăși, fugim de asta ca arși. Suntem la pământ în acest segment. Să nu oferim ajutor specializat, ci să stigmatizăm repede, să fugim, să abandonăm.Cele mai frumoase lupte în viață sunt cele date pentru alți oameni. Scuturați-vă puțin.Nepăsarea ucide. Vedem pe cineva cu probleme, nu facem nimic. Abandonăm prea ușor.Haideți să facem până la capăt. Fără frică. S-ar putea să iasă ceva tare frumos. Și e valabil de fiecare dată când lângă noi e cineva cu probleme.Alcoolismul poate fi scos din ecuație cu suport adecvat. Afecțiunile psihice pot fi gestionate frumos de specialiști. Poate există cauzalitate între ele. Și de multe ori există.Să punem lupa pe chestiunile acestea și să le reconsiderăm. E act de normalitate."Reacția lui Vasi Rădulescu vine după ce ziarul Adevărul a publicat un interviu cu un fost angajator al bătrânului, în care acesta afirma că bărbatul bătut cu sălbăticie într-un pasaj din Brașov ar avea probleme grave cu alcoolul și că "Mi-e milă de medicul acela care a făcut totul din suflet, dar şi de oamenii care au dat bani. Mai devreme sau mai târziu vor fi dezamăgiţi, cum am fost şi eu. Eu am trecut cu vederea multe din milă, dar anul trecut nu mai mai putut şi nu l-am mai primit la muncă." Imaginile video apărute online arată că batrânul agresat într-un pasaj din Brașov a fost bătut cu sălbăticie de doi tineri, care au continuat să-l lovească și după ce bărbatul de 66 de ani pare să-și fi pierdut cunoștința.Cei doi tineri au fost arestaţi preventiv pentru lovire după ce l-au agresat, în noaptea de sâmbătă spre duminică, pe bărbatul în vârstă de 66 de ani.Bărbatul agresat este internat pentru îngrijiri la Spitalul Județean din Brașov.